રોહિત આઇપીએલમાં બે વાર પોતાની ટીમને ચેમ્પિયન બનાવી ચૂક્યો છે, જ્યારે આંતરરાષ્ટ્રીય ટી-૨૦માં રોહિતે ચાર મેચમાં કેપ્ટનશિપ સંભાળી છે અને એ ચારેયમાં ભારતને જીત હાંસલ થઈ છે. ખાસ વાત તો એ છે કે ૨૦૧૭માં રોહિતે ટી-૨૦માં કેપ્ટનશિપ સંભાળતા સદી ફટકારી હતી અને એ પણ શ્રીલંકા સામે જ. રોહિત ઉપરાંત શિખર ધવન, કે. એલ. રાહુલ, સુરેશ રૈના જેવા ખેલાડીઓ સાથે ટીમની જીતની આશા ઘણી વધી ગઈ છે. જોકે નવા ખેલાડીઓએ ખુદને સાબિત કરવા શાનદાર પ્રદર્શન કરવું પડશે.